**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Bratislava 1**





**Propozície**

**LRU – feeder**

**2. liga**

**2. dvojkolo**

**15.9.2023 – 17.9.2023**

**Bytča**

**Hričovský kanál**

Podľa plánu športovej činnosti pre rok 2023, Slovenský zväz športového rybolovu a SRZ Rada Žilina v spolupráci s MsO SRZ Bratislava 1 a MO SRZ Bytča usporiada športové rybárske preteky - 2. dvojkolo 2. ligy v LRU – feeder

**Účastníci pretekov:**

|  |  |  |  |  |
| --- | --- | --- | --- | --- |
| **2.liga** | **družstvá MO, MsO SRZ** | **Súčet umiestnení** | **CIPS Body** | **Poradie** |
|
| **1** | **Bratislava I AWAS Team** | **51,0** | **93 800** | **8** |
| **2** | **Bratislava II Trabucco FT** | **44,0** | **99 975** | **6** |
| **3** | **Dunajská Streda A** | **31,0** | **144 550** | **1** |
| **4** | **Dunajská Streda B Arapaima Team** | **42,0** | **120 425** | **4** |
| **5** | **Hlohovec Browning** | **63,0** | **77 225** | **10** |
| **6** | **Komárno A FT Tubertini** | **42,0** | **112 100** | **5** |
| **7** | **Košice C SENSAS** | **37,0** | **131 050** | **2** |
| **8** | **Topoľníky B Arapaima FT** | **40,0** | **101 000** | **3** |
| **9** | **Trebišov Garbolino** | **76,0** | **54 700** | **11** |
| **10** | **Žiar nad Hronom Masterfish** | **44,0** | **93 775** | **7** |
| **11** | **Žilina Tubertini FT** | **62,0** | **71 150** | **9** |

**Termín konania:** 15.9.2023 - 17.9.2023

**Miesto konania:** Bytča, Hričovský kanál č. revíru 3-1031-1-1

**Organizačný štáb:**

Riaditeľ pretekov: Stanislav Sádecký

Garant rady SRZ: Matej Buchan

Hlavný rozhodca: Tibor Petruš

Sektorový rozhodca: Fedor Haluška

Technický vedúci: Marián Hason

Bodovacia komisia: hlavný rozhodca + 2 zabezpečí organizátor

Zdravotnícke zabezpečenie: v prípade potreby na tel. 112

**Technické pokyny:**


* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR, súťažných pravidiel pre LRU Feeder a aktuálnych modifikácií pre rok 2023.
* Množstvo krmiva rastlinného pôvodu je stanovené na 12 l a množstvo návnad živočíšneho pôvodu na 2,5 l (z toho môže byť max. 0,5 l kŕmnej patentky ).
* Množstvo zemných červov (hnojáky, dendrobena) v neporušenom stave je taktiež obmedzené na 0,5 l, avšak môžu byť vo viacerých nádobách (napr. 2 x 0,25 l).
* Všetci pretekári musia mať pri kontrole živú návnadu pripravenú v sade odmerných nádob vzor „Sensas" a pre lovnú patentku vzor „Tubertini“.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.
* Na základe požiadavky usporiadateľa pretekov SRZ MO Bytča, je každý pretekár povinný mať počas preteku 2 prechovávacie sieťky (druhá sieťka postačuje o min. dĺžke 3m).
* Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne).

**Pretekárska trať:**

Breh je trávnatý/kamenistý. Voda je mierne tečúca, možnosť klesania a stúpania vodnej hladiny. Dno je štrkovo-bahnisté, hĺbka je 2,5**-**5m.

**Výskyt rýb:**  mrena, nosáľ, plotica, belica, pleskáč, kapor, piest, jalec

**Prístup k trati: GPS: 49°18'53.8"N 18°50'02.9"E**



**Časový harmonogram:**

**Piatok 15.9.2023**

* nepovinný tréning od 10:00 do 16:00, opustenie trate do 18:00
* počas tréningu je zakázané sieťkovať úlovky

**Sobota 16.9.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie

**Nedeľa 17.9.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie

16.30 - vyhodnotenie  súťaže

**Rozpis signálov:**

**1. signál s/n 08:15** - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5minút do začiatku kontroly vnadiacich zmesí a nástrah

**3. signál s/n 09:50 -** 10 minút pred začiatkom pretekov 10 minútové základné kŕmenie

**4. signál s/n 10:00 -** začiatok pretekov

**5. signál** **s/n 14:55 -** 5 minút do konca pretekov

**6. signál s/n 15:00 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel. (čl. 22 súťažných pravidiel LRU-Feeder)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Tréning pred pretekom je povolený v rámci uvedených podmienok a časového rozmedzia bez možnosti sieťkovania úlovkov.

**Občerstvenie:** usporiadateľ nezabezpečuje, je potrebné zabezpečiť individuálne.

**Ubytovanie:** usporiadateľ nezabezpečuje, možné zabezpečiť si individuálne.

**Informácie o pretekoch:** Marián Hason +421 918 457 974

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!